Carl Sanmark

Carl Samuel Sanmark (10. lokakuuta 1894 Oulu – 27. marraskuuta 1938 Kööpenhamina, Tanska) oli Svenska samskolanin rehtori ja RKP:n kansanedustaja.

Sanmarkin vanhemmat olivat kartanonomistaja Arvid Sanmark ja Emilia Helena Sofia Antell. Hän pääsi ylioppilaaksi vuonna 1913 ja valmistui filosofian kandidaatiksi 1923 ja maisteriksi 1926. Sanmark oli Helsingin yliopiston kirjaston amanuenssina 1917–1925 ja helsinkiläisen Svenska samskolanin rehtorina 1925–1938.

Sanmark oli kansanedustajana 1929–1930 edustaen Uudenmaan läänin vaalipiiriä. Hän kuului Ruotsalaisen kansanpuolueen keskushallitukseen ja oli Suomen yksityiskoulujen opettajayhdistyksen keskushallituksen varapuheenjohtajana.

Carl Sanmark oli naimisissa Anita Charlotta von Troilin kanssa.

Lähteet 
 

Kansanedustajat
Suomen ruotsalaisen kansanpuolueen poliitikot
Uudenmaan vaalipiiri
Suomen oppilaitosten rehtorit
Vuonna 1894 syntyneet
Vuonna 1938 kuolleet